Diari Oficial de la Generalitat Valenciana


Sumari del DOGV 8323, del 22-06-2018 (2018/6053)

RESOLUCIÓ de 12 de juny de 2018, del director gerent del Consorci, Hospital General Universitari de València, per la qual es disposa la publicació d'una addenda a l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8323

Data del DOGV
:   22-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6053


Data del document
:   12-06-2018

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

RESOLUCIÓ de 12 de juny de 2018, del director gerent del Consorci, Hospital General Universitari de València, per la qual es disposa la publicació d'una addenda a l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València. [2018/6053]  
  
Vist que amb data 13 de gener de 20292 es va publicar en el Diari Oficial de la Generalitat Valenciana número 4668 l'acord normatiu de delegació de competències en matèria de personal, contractació i gestió econòmica en diversos òrgans, aprovat en sessió del Consell de Govern del Consorci, Hospital General Universitari de València, de 12 de desembre de 2003.  
Vist que en la sessió del Consell de Govern del Consorci, del dia 6 de març de 2018, de conformitat amb el que estableix l'article 18 dels Estatuts refosos del Consorci, es va acordar la delegació d'atribucions que la legislació vigent assigna a l'òrgan de contractació sobre contractació administrativa centralitzada d'obres, serveis i subministraments i acció concertada, per la qual cosa és procedent addicionar en l'Acord de 12 de desembre de 2003 el punt 5.2 bis a l'Acord cinqué atribucions en matèria de contractació administrativa i gestió econòmica amb el tenor següent:  
«En el cas d'expedients relatius a contractació administrativa centralitzada d'obres, serveis i subministraments i acció concertada, sempre que el poder adjudicador siga la Conselleria de Sanitat Universal i Salut Pública o la Conselleria d'Hisenda i Model Econòmic, es deleguen les atribucions següents:  
Quan l'import siga igual o superior a 3.000.000 d'euros:  
a) En el president del Consell de Govern l'aprovació de l'acord d'adhesió, així com l'autorització de la despesa dels expedients a què es facen referència.  
b) En el director gerent, mancomunadament amb el director economicofinancer, les relatives a l'execució de la despesa (disposició, obligació i proposta de pagament), així com expressament les atribucions que la legislació vigent sobre contractació administrativa d'obres, serveis, subministraments, assigna a l'òrgan de contractació relatives al control de l'execució i adequació pressupostària.  
Quan l'import siga inferior a 3.000.000 d'euros:  
- En el director gerent, mancomunadament amb el director economicofinancer, les relatives a l'autorització i execució de la despesa (disposició, obligació i proposta de pagament), així com expressament les atribucions que la legislació vigent sobre contractació administrativa d'obres, serveis, subministraments, assigna a l'òrgan de contractació relatives al control de l'execució i adequació pressupostària.»  
Atés el que es disposa en els Estatuts refosos del Consorci, l'Acord de 12 de desembre de 2003 i la resta de normativa d'aplicació, resolc:  
  
Disposar la publicació en el Diari Oficial de la Generalitat Valenciana de l'addenda a l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València.   
  
València, 12 de juny de 2018.- El director gerent del CHGUV: Enrique Ortega González.